**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ 109-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է ՀՀ Լոռու մարզպետարանի և Վանաձորի համայնքապետարանի միջև 2018 նոյեմբերի 20-ին կնքված Վանաձոր համայնքին սուբվենցիայի հատկացման ԼՄ-18/27 պայմանագրով, Վանաձորի համայնքապետարանի աշխատակազմի առևտրի և տրանսպորտը համակարգող բաժնի պետի ու եկամուտների հավաքագրման, գույքի կառավարման և գովազդի բաժնի պետի զեկուցագրերով, որոնց համաձայն անհրաժեշտություն է առաջացել՝

* Վանաձոր համայնքում իրականացնել փողոցների կապիտալ նորոգում ՀՀ 2018 թվականի պետական բյուջեով նախատեսված միջոցներից Վանաձոր համայնքին հատկացված սուբվենցիայի գումարի չափով՝ 39.744.000 (երեսունինը միլիոն յոթ հարյուր քառասունչորս հազար) ՀՀ դրամ:
* Վանաձոր համայնքի 2018 թվականի բյուջեի եկամուտներում պակասեցնել գույքահարկի, հողի հարկի, աղբահանության և տեղական տուրքերի մասով նախատեսված տարեկան գումարները, հաշվի առնելով իրավաբանական և ֆիզիկական անձանց գործունեությունների դադարեցումները:
1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2018 թվականի բյուջեում, կկատարվի լրացում եկամուտների «Պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ)» 1261 տողում պետական բյուջեից հատկացված գումարի չափով, իսկ «Գույքային հարկեր անշարժ գույքից» 1110, «Ապրանքների օգտագործման կամ գործունեության իրականացման թույլտվության վճարներ» 1130 և «Վարչական գանձումներ» 1350 տողերով նախատեսված գումարները կպակասեցվեն: Այդ փոփոխությունները կկարգավորվեն բյուջեի ծախսային մասի պահուստային ֆոնդով նախատեսված գումարի միջոցով:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

 Փոփոխությունների արդյունքում ակնկալվում է ունենալ համայնքի ավելի իրատեսական ճշտված բյուջե: Կատարելով փողոցների կապիտալ նորոգում, ավելի անվտանգ և ապահով դարձնել ճանապարհային երթևեկությունը: